laion/Wikipedia-Exotic huggingface dataset:
שחף כוזרי

שחף כוזרי (שם מדעי: Larus cachinnans) הוא מין עוף מים ממשפחת השחפיים מהסוג שחף. משמעות שמו המדעי: "השחף הצוחק", עקב קולו הגבוה המזכיר צחוק. זהו שחף גדול באורך 56–68 סנטימטר, מוטת כנפיים באורך 137–155 סנטימטר ומשקלו 680–1,590 גרם. לשחף מקור דק יחסית ומוצק בצבע צהוב ועם קצה אדום ובעל עין קטנה וכהה יחסית. הוא בעל כנפיים אפורות שקצותיהם שחורות ובעל זנב שחור, רגליים צהובות וקרומי שחייה ביניהם. השחפים דומים בין שני הזוויגים. תפוצתו של שחף זה היא לאורך חופי הים הכספי והים השחור בגבולות אירופה ואסיה. הוא מתפשט מזרחה למזרח אסיה ועד סין ומערבה למרכז אירופה בפולין ומזרח גרמניה ולעיתים נודד דרומה לעבר ים סוף והמפרץ הפרסי או לעבר צפון אירופה ואפילו עד בריטניה. נמצא לאורך חופים ומזחים ולעיתים יימצא גם בערים. ניתן לומר, שיחסית לשחפים אחרים הוא "יבשתי". שחפים אלה מקננים על קרקע מישורית. הקן עשוי עשבים וצמחייה, בו מוטלות 2–3 ביצים, הבוקעות תוך חודש. שחפים אלה הם אוכלי כל, אך ניזונים בעיקר מנבלות ובעלי חיים קטנים. הם יאכלו דגים, חרקים, זוחלים קטנים ואפילו מכרסמים המצויים באזור. Larus cachinnans barabensis Larus cachinnans cachinnans Larus cachinnans mongolicus מדיה וקבצים בנושא שחף כוזרי בוויקישיתוף שחף כוזרי, באתר ITIS (באנגלית) שחף כוזרי, באתר NCBI (באנגלית) שחף כוזרי, בבסיס הנתונים ARKive (באנגלית) שחף כוזרי, באתר GBIF (באנגלית) שחף כוזרי באתר הרשימה האדומה של IUCN
סטרנולה

סטרנולה (שם מדעי: Sternula) היא סוג של עופות ימיים ממשפחת השחפיתיים הקרוב לסוג שחפית. שחפיות אלו חיות לאורך החופים הטרופיים ומעופפות בקבוצות בחיפוש אחרי דגים בים. בסוג יש 7 מינים שחלקם לעיתים נמצאים בתת-מינים אחרים. אלו שחפיות קטנות שמזכירות את בני הסוג שחפית, אך בעלות מקור צהוב וארוך יחסית והן נמוכות וקטנות בהרבה. הן חיות רק בדרום אסיה ובאפריקה ומגיעות גם לישראל. שחפית גמדית (Sternula albifrons) שחפית ננסית (Sternula antillarum) Sternula balaenarum Sternula lorata Sternula nereis שחפית דרומית (Sternula saundersi) Sternula superciliaris מדיה וקבצים בנושא סטרנולה בוויקישיתוף סטרנולה, באתר ITIS (באנגלית) סטרנולה, באתר NCBI (באנגלית) סטרנולה, באתר GBIF (באנגלית)
טיילור ניקולס

סיסיל טיילור ניקולס (באנגלית: Taylor Nichols; נולד ב-3 במרץ 1959) הוא שחקן קולנוע וטלוויזיה אמריקאי. הוא נולד במרץ 1959 בעיר לואיוויל שבקנטקי. הוא החל במשחק מאז 1990 בסרט הדרמה המצליח "Metropolitan", מאת וויט סטילמאן. בסרט הוא תיפקד כצ'ארלי בלאק. הוא כיכב גם בעוד מסרטיו של סטילמאן כמו "Barcelona" מ-1994 וימי הדיסקו האחרונים מ-1998 לצידו של השחקן השותף כריס ייגמן. לאחר מכן שיחק במספר סרטים, לרוב כשחקן משני, בין השאר בקונגו בתור ג'פרי וימס, הנשיא מאוהב של רוב ריינר בתור סטו, חדר לחץ משנת 2000 ובסרט פארק היורה 3 בו שיחק את מארק דגלר, בעלה של אלי סאטלר (לורה דרן), בשנת 2001. הוא הופיע לאחר מכן בסרט הפשע משנת 2007, אוויר לנשימה בתור אביה של סורו (שרה מישל גלר). ב-2011 שיחק בסרט "עלמות במצוקה" לצד גרטה גרוויג. לאחר מכן הופיע בשנת 2017 בסרט "Chappaquiddick", העוסק בפרשת צ'פקווידיק, בתפקיד המשפטן האמריקאי טד סורנסן. לצד הופעות בקולנוע הוא גם הופיע במספר סדרות טלוויזיה כמו: רצח במשיכת קולמוס, עיקר החדשות, שיקגו הופ, המשפט של איימי, CSI ובמחשבות פליליות. מאז 1995 למרגריטה דה אגיליאור ולהם שתי בנות. טיילור ניקולס, ברשת החברתית אקס (טוויטר) טיילור ניקולס, במסד הנתונים הקולנועיים IMDb (באנגלית)
פולקסווגן סוג 2

פולקסווגן סוג 2 (בגרמנית: Volkswagen Type 2, קרוי גם: Volkswagen Kombi) היא מסחרית מתוצרת קונצרן הרכב הגרמני פולקסווגן אשר מיוצרת משנת 1949 ועד היום. 4 דלתות - מסחרית 5 דלתות - מסחרית 4 דלתות - מיניבוס 5 דלתות - מיניבוס 2 דלתות - טנדר 3 דלתות - טנדר דאבל קבין 4 דלתות - טנדר דאבל קבין אוטובוסים (דור רביעי, דור חמישי) דור ראשון - דגם "VW T1", יוצר בגרמניה (1950-1967), ברזיל (1950-1975) ואוסטרליה. דור שני - דגם "VW T2", יוצר בגרמניה (1967-1979), ברזיל (1976-2013), ארגנטינה (1981-1986). דור שלישי - דגם "VW T3", הנעות: הנעה אחורית, הנעה כפולה 4x4, יוצר בין השנים 1979-1992. דור רביעי - דגם "VW T4", הנעות: הנעה קדמית, הנעה כפולה 4x4, יוצר בין השנים 1990-2003. דור חמישי - דגם "VW T5", הנעות: הנעה קדמית, הנעה קדמית רוחבית, הנעה כפולה 4x4, יוצר בין השנים 2003-2015. דור ששי - דגם "VW T1", מיוצר משנת 2013 ועד היום. מנוע אחורי - דור ראשון, דור שני מנוע קדמי - דור שלישי, דור רביעי, דור חמישי, דור שישי. "פולקסווגן סוג 2" "פולקסווגן סוג 2" דגם "VW T1", שנת 1952 - מבט לתא הנהג ולוח מחוונים "פולקסווגן סוג 2" דגם "VW T1" - טנדר דאבל קאבין "פולקסווגן סוג 2" דגם "VW T1" - טנדר "פולקסווגן סוג 2" דגם "VW T1", שנת 1963 - טנדר דאבל קבין "פולקסווגן סוג 2" דגם "VW T2", שנת 1975 - טנדר דאבל קאבין "פולקסווגן סוג 2" דגם "VW T3" - טנדר, הנעה 4x4 "פולקסווגן סוג 2" דגם "VW T3" "פולקסווגן סוג 2" דגם "VW T4" - מיניבוס "פולקסווגן סוג 2" דגם "VW T4" "פולקסווגן סוג 2" דגם "VW T4", שנת 2002 "פולקסווגן סוג 2" דגם "VW T5" - מיניבוס "פולקסווגן סוג 2" דגם "VW T5" - מיניבוס "פולקסווגן סוג 2" דגם "VW T5" - מבט לתא הנהג ולוח מחוונים "פולקסווגן סוג 2" דגם "VW T6" - מבט לתא הנהג ולוח מחוונים "פולקסווגן סוג 2" דגם "VW T6" - מבט לתוך הרכב "פולקסווגן סוג 2" דגם "VW T6" אוטובוסים "פולקסווגן סוג 2" דגם "VW T4" - אוטובוס "פולקסווגן סוג 2" דגם "VW T4" - אוטובוס "פולקסווגן סוג 2" דגם "VW T5" - אוטובוס "פולקסווגן סוג 2" דגם "VW T5" - אוטובוס "פולקסווגן סוג 2" דגם "VW T5" - אוטובוס "פולקסווגן סוג 2" דגם "VW T5" - אוטובוס אמבולנסים "פולקסווגן סוג 2" דגם "VW T1" "פולקסווגן סוג 2" דגם "VW T2" "פולקסווגן סוג 2" דגם "VW T3" "פולקסווגן סוג 2" דגם "VW T4" "פולקסווגן סוג 2" דגם "VW T4" - אמבולנס צבאי "פולקסווגן סוג 2" דגם "VW T5" (בולגריה) כבאיות "פולקסווגן סוג 2" דגם "VW T1" - כבאית "פולקסווגן סוג 2" דגם "VW T2" - כבאית "פולקסווגן סוג 2" דגם "VW T3" - כבאית "פולקסווגן סוג 2" דגם "VW T4" - כבאית "פולקסווגן סוג 2" דגם "VW T6" - כבאית ניידות משטרה "פולקסווגן סוג 2" דגם "VW T2" - ניידת משטרה בברזיל "פולקסווגן סוג 2" דגם "VW T3", שנת 1991 - ניידת משטרה "פולקסווגן סוג 2" דגם "VW T4" - ניידת משטרה "פולקסווגן סוג 2" דגם "VW T5" - ניידת משטרה "פולקסווגן סוג 2" דגם "VW T6" - ניידת משטרה פולקסווגן אתר האינטרנט הרשמי של פולקסווגן סוג 2 מדיה וקבצים בנושא פולקסווגן סוג 2 בוויקישיתוף "פולקסווגן סוג 2" - שישים שנות ייצור news.bbc.co.uk/2/hi/uk_news "פולקסווגן סוג 2" everything2.com/index.pl "פולקסווגן סוג 2" - היסטוריה של האוטובוסים vwheritage.com/split-history "פולקסווגן סוג 2" - מפרט באוסטרליה syncro.com.au/g/T3-Syncro-Brochures-Australia
אריך מגנוס

אריך מגנוס (בגרמנית: Erich Magnus‏; 31 ביולי 1892 – 6 באוגוסט 1979) היה גנרל בוורמאכט במהלך מלחמת העולם השנייה. מגנוס נולד ב-31 ביולי 1892 בדנציג, ובשנת 1911 הוא התגייס לצבא הקיסרות הגרמנית, והצטרף לרגימנט הרגלים ה-128, עמו לחם במהלך מלחמת העולם הראשונה. לאחר המלחמה הצטרף מגנוס לרייכסווהר, ומילא בו תפקידי פיקוד ומטה. ב-1 במרץ 1937 הוא הועלה לדרגת אוברסט לוטננט, וב-1 בדצמבר אותה שנה הוא מונה למפקד הגדוד ה-3 ברגימנט הרגלים ה-12. במהלך המערכה בפולין לחם מגנוס עם גדודו כחלק מהדיוויזיה ה-31, וב-25 באוקטובר 1939 הוא מונה למפקד רגימנט רגלים. ב-1 במרץ 1940 הוא הועלה לדרגת אוברסט, ובמהלך המערכה על צרפת ומבצע ברברוסה לחם עם הרגימנט שבפיקודו. ב-1 באוקטובר 1942 הוא הועלה לדרגת גנרל-מיור, וב-1 בנובמבר מונה למפקד הדיוויזיה ה-389. הדיוויזיה לחמה בקרב סטלינגרד כחלק מהקורפוס ה-51, וב-19 בינואר 1943 פרש מגנוס מתפקידו בעקבות מחלה, אולם נשאר בסטלינגרד, וב-31 בינואר נלקח בשבי הצבא האדום. ב-6 באוקטובר 1955 שוחרר מגנוס מהשבי, ולאחר שחרורו מהשבי חי בגרמניה המערבית, עד למותו ב-6 באוגוסט 1979. אריך מגנוס באתר feldgrau (באנגלית)
גמטופור

גמטופור הוא הלחם בסיסים של שתי מילים מיוונית עתיקה: γαμετή (גמטה - תא הרבייה) ו-Φορά (פור - לשאת), כלומר האיבר הנושא את תא הרבייה. בטחבי-עלים ובשרכים הגמטופור הוא האיבר הנושא את הארכגוניום ואת האנטרידיום. במידה והארכגוניום והאנטרידיום נמצאים על אותו צמח אז הוא יקרא "חד-ביתי" (Monoicous) ואם הם יהיו אך ורק על פרטים נפרדים אז הצמח יקרא "דו-ביתי" (Dioicous). Bryological מילון מונחים Reski, R. (1998). "Development, Genetics and Molecular Biology of Mosses". Botanica Acta (באנגלית). 111 (1): 1–15. doi:10.1111/j.1438-8677.1998.tb00670.x. ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אולימפיאדת טוקיו

האם התכוונתם ל... אולימפיאדת טוקיו (1964) המשחקים הפאראלימפיים טוקיו (1964) אולימפיאדת טוקיו (2020) המשחקים הפאראלימפיים טוקיו (2020) אולימפיאדת טוקיו (סרט)
סטפני בראון טרפטון

סטפני בראון טרפטון (באנגלית: Stephanie Brown Trafton; נולדה ב-1 בדצמבר 1979) היא אתלטית אמריקאית, אלופה אולימפית (בייג'ינג 2008) ו-3 פעמים אלופת ארצות הברית (2009, 2011 ו-2012) בזריקת דיסקוס. בראון טרפטון נולדה וגדלה בסן לואיס אוביספו, קליפורניה. באולימפיאדת אתונה (2004) סיימה בראון טרפטון במקום 22 בזריקת דיסקוס בתוצאה של 58.54 מטר ולא עלתה לשלב הגמר. באולימפיאדת בייג'ינג (2008) זכתה בראון טרפטון במדליית זהב בזריקת דיסקוס בתוצאה של 64.74 מטר אותה קבעה כבר בניסיון הראשון, לפני יארליס באריוס מקובה (63.64 מטר), שבספטמבר 2016 נלקחה ממנה מדליית הכסף שבה זכתה בשל שימוש בחומרים אסורים והוענקה לאולנה אנטונובה מאוקראינה (62.59 מטר) ומדליית הארד הוענקה לסונג אימין מסין (62.20 מטר). גם בשלב המוקדמות היא קבעה את התוצאה הטובה מבין הספורטאיות (62.77 מטר) ועלתה ראשונה לשלב הגמר. בתחרות שנערכה בסן מטאו, קליפורניה ב-24 במאי 2009 היא קבעה את תוצאת השנה בעולם בזריקת דיסקוס של 66.21 מטר. באליפות העולם שנערכה בברלין, גרמניה ב-21 באוגוסט היא סיימה במקום 12 בתוצאה של 58.53 מטר אותה קבעה בניסיון הראשון. בשלב המוקדמות היא זרקה למרחק של 61.23 מטר ועלתה מהמקום ה-11. באליפות העולם שנערכה בטגו, קוריאה הדרומית ב-28 באוגוסט 2011 היא סיימה במקום חמישי בתוצאה של 63.85 מטר אותה קבעה בניסיון הרביעי. באולימפיאדת לונדון (2012) סיימה בראון טרפטון במקום שביעי בזריקת דיסקוס בתוצאה של 63.01 מטר אותה קבעה בניסיון הראשון ולא הצליחה להגן על תוארה. בשלב המוקדמות היא קבעה תוצאה של 64.89 מטר. זריקת דיסקוס: 67.74 מטר (2012) הדיפת כדור ברזל: 17.86 מטר (2004) הדיפת כדור ברזל: 17.86 מטר (2004) סטפני בראון טרפטון, ברשת החברתית פייסבוק סטפני בראון טרפטון, ברשת החברתית אינסטגרם סטפני בראון טרפטון, באתר הוועד האולימפי הבין-לאומי סטפני בראון טרפטון, באתר olympedia.org סטפני בראון טרפטון, באתר התאחדות האתלטיקה הבין-לאומית סטפני בראון טרפטון, באתר ליגת היהלום סטפני בראון טרפטון, באתר Track and Field (נשים) סטפני בראון טרפטון, באתר נבחרת ארצות הברית באתלטיקה
פורום ולדאי

פורום ולדאי (ברוסית: Междунаро́дный дискуссио́нный клуб «Валда́й», מילולית: מועדון הדיונים הבינלאומי "ולדאי"), הוא פורום בינלאומי להחלפת דעות בנושאי אסטרטגיה ומדיניות חוץ, שהוקם ב-2004 בנובגורוד. בשנים הבאות הוא נערך במקומות שונים ברוסיה כולל מוסקבה, קאזאן, רוסטוב על הדון, יקוטסק, קלוגה, סנקט פטרבורג וסוצ'י. שם המועדון נובע משם המקום שבו התקיים הכנס הראשון, ליד אגם ולדאי. המטרות העיקריות של המועדון הן להוות במה לדיון בינלאומי וקידום דו-שיח בין מומחים, פוליטיקאים, אישי ציבור ועיתונאים ולנהל דיון בנושאים אקטואליים בתחום של יחסים בינלאומיים, פוליטיקה, כלכלה, ביטחון, אנרגיה, תוך ניסיון לחזות את המפתח למגמות ותהליכים בסדר העולמי של המאה ה-21. הפורום נחשב למוערך מאוד ברוסיה ובעולם[דרוש מקור] ובמשך שנות קיומו נטלו בו חלק יותר מ-1,000 נציגים של הקהילה המדעית הבינלאומית מ-63 מדינות. אלה כוללים את המרצים הגדולה בתחומי יחסים בינלאומיים מאוניברסיטאות כמו הרווארד, קולומביה, ג'ורג'טאון, סטנפורד, קרלטון, לונדון, קהיר, טהראן, מזרח סין, טוקיו, תל אביב, מסינה, אוניברסיטת ג'ונס הופקינס, בית הספר לכלכלה בלונדון, קינגס קולג' וסורבון. מושב מיוחד של המועדון נערך גם בשולי הפורום הכלכלי הבינלאומי בסנקט פטרבורג.  בין משתתפי היו פוליטיקאים בכירים, מומחים, אנשי ציבור ואנשי תרבות מרוסיה ומדינות אחרות. את רוסיה ייצגו סרגיי איבנוב, ויאצ'סלב וולודין, דמיטרי מדבדב, איגור שובאלוב, סרגיי לברוב, סרגיי שויגו, ראש עיריית מוסקבה סרגיי סוביאנין ואחרים. בין הזרים המשתתפים — וולפגנג שיסל, רומנו פרודי, דומיניק דה וילפן, מוסטפא ברגותי, פרנסואה פיון, שלמה בן-עמי, פרנקו פרטיני, רוברט סקידלסקי, ואצלב קלאוס ועוד רבים אחרים. מדי שנה באופן מסורתי בפגישות הפורום נוכח נשיא רוסיה ולדימיר פוטין. בשנת 2014, לאחר הכניסה לעשור השני של קיומו, המועדון שינה את ייעודו ונועד לספר לעולם אודות רוסיה ובכך שונה סדר היום של הפורום ובמסגרתו נערך מחקר של המצב ברוסיה תוך הערכת הבעיות העולמיות בענייני כלכלה ומדינה. נאום פוטין בפורום ולדאי (2014) מדיה וקבצים בנושא פורום ולדאי בוויקישיתוף אתר האינטרנט הרשמי של פורום ולדאי (באנגלית) פורום ולדאי, ברשת החברתית פייסבוק פורום ולדאי, ברשת החברתית אקס (טוויטר) ValdaiClub.Com הקלף של פוטין: גזירה שווה בין הנשק הכימי בסוריה לכור בדימונה פוטין על רוסיה בזירה הבין לאומית פוטין: נסיגה איראנית מסוריה? לא בעיה שלנו ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
צומת השרון (מקומון)

צומת השרון הוא מקומון שיוצא לאור באזור השרון, בשלוש מהדורות: "צומת השרון הרצליה", "צומת השרון כפר סבא" ו"צומת השרון רעננה". "צומת השרון" נוסד בשנת 1983 על ידי רשת שוקן, ועורכו הראשון ומייסדו בפועל היה משה אלון. בשנת 2000 הופץ יחד עם העיתון "ידיעות אחרונות" למנויים באזור השרון, מאחר שבאותה עת לידיעות אחרונות לא היה מקומון באזור זה. בשנת 2007, במסגרת תוכנית ההתייעלות ומיתוג מחדש של רשת שוקן, שונו שמות העיתונים ל"העיר - הרצליה", ל"העיר - כפר סבא" ו"העיר - רעננה". לאחר זמן קצר המיתוג מחדש בוטל והעיתון חזר לשם "צומת השרון". עם הכתבים בעיתון במהלך השנים נמנו: דן חמיצר, עמיקם רוטמן, משה אלון, אמירה לם, יפה גליק גיל ריבה, דרור פויר, אורלי בויום, יאיר רוה, זאב ענר, גדי שמשון, משה מנשהוף, אמנון נבות, צחי בוקששתר, רשף לוי, קמי ברץ ואהוד עין-גיל. רשת שוקן כל העיר העיר אתר האינטרנט הרשמי של "צומת השרון כפר סבא" אתר האינטרנט הרשמי של "צומת השרון הרצליה" אתר האינטרנט הרשמי של "צומת השרון רעננה" ידיעות ושוקן מבקשים מביה"ד להגבלים לצרף את מקומוני שוקן ל"ידיעות" למנויים, באתר גלובס, 30 בנובמבר 2000 14 מקומוני רשת שוקן ישנו את שמם ל"העיר", באתר גלובס, 26 בדצמבר 2006 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
גל הויברגר

גל הויברגר (נולד ב-11 באוגוסט 1971) הוא שחקן ישראלי. הויברגר נולד וגדל בתל אביב ואחיו הגדול הוא השחקן רמי הויברגר, הוא למד משחק בניסן נתיב. בעל תואר שני במשפטים. ב-1992 שיחק בסרט "חסד מופלא". מ-1995 ועד 2005 שיחק באופן קבוע בתיאטרון חיפה. ב-1999 שיחק בסדרה "האישה באפור" ששודרה בערוץ 1. ב-2003 הופיע במחזה "הטיהור". ב-2005 גילם סגן בסרט הישראלי-צרפתי "תחיה ותהיה". ב-2011 שיחק בסרט השוטר, ובשנת 2015 גילם חוקר שב"כ בסדרה "המדרשה". הויברגר נשוי למיכל הויברגר ואב לשני בנים. גל הויברגר, במיזם "אישים" לתיעוד היצירה הישראלית גל הויברגר, במסד הנתונים הקולנועיים IMDb (באנגלית) גל הויברגר, באתר "אידיבי", מאגר הידע העברי לקולנוע ישראלי ועולמי גל הויברגר, באתר ספר הקולנוע הישראלי ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יעקב בן חיים אבן אדוניהו

יעקב בן חיים בן יצחק אבן אדוניהו, או יעקב בן חיים (1470–לפני 1538), היה מומחה לנוסח המסורה והגהות המסורה על התנ"ך, וכן מדפיס עברי. בן חיים נולד בתוניס (לכן לפעמים נקרא התוניסי) למשפחה יהודית, אך בגיל צעיר ברח משם לאיטליה בפתח המאה ה-16 בשל רדיפות שאירעו בתוניס. תחילה התיישב ברומא ובפירנצה, ולאחר מכן קבע את מקומו בוונציה, שם הפך למגיה בבית הדפוס העברי המפורסם של דניאל בומברג. בשלב מאוחר של חייו בן חיים המיר את דתו לנצרות, (וייתכן שהמשיך במלאכות הדפוס, אך בשם נוצרי חדש). הוא נודע בעיקר בשל תרומתו בהדפסת המהדורה השנייה (1524–1525) של המקראות גדולות על התורה, כשהוא מוסיף את הגהות המסורה עם הקדמה פרי עטו הדנה במסורה, בהבדלי קרי וכתיב, ובהבדלים בין נוסח המסורה לנוסחים של פסוקים המופיעים אצל בעלי התלמוד. פרק ההקדמה הזה של יעקב בן חיים לתנ"ך תורגם ללטינית על ידי Claude Capellus בשנת 1667, ולשפה האנגלית בשנת 1865. חרף דברי גנות עוקצניים על המרת דתו, הביע אליהו בחור הערכה לעבודתו של יעקב בן חיים בהדפסת נוסח המסורה. בחור שיבח מאוד את יופייה וסידורה של מהדורת מקראות גדולות שיעקב בן חיים צירף אליה את נוסח המסורה, אך מתח ביקורת נוקבת על טעויותיו בקביעת הנוסח. יעקב בן חיים כתב מחקר נוסף על התרגומים היהודיים של המקרא לארמית, וגם חיבור זה צורף למהדורות התנ"ך בנות הזמן (1527, 1543). הוא גם פרסם קטעים מתוך ספר דרכי הניקוד והנגינות של משה הנקדן. בעבודתו בדפוס ונציה אצל דניאל בומברג, הגיה יעקב בן חיים מהדורות דפוס ראשון לכמה חיבורי יסוד של ארון הספרים התורני: תלמוד ירושלמי (1523), משנה תורה להרמב"ם, וחיבורים נוספים. מקראות גדולות, מהדורת יעקב בן חיים, רפ"ה-רפ"ו, במאגר הספרים הסרוקים של הספרייה הלאומית. יצחק ש' פנקובר, יעקב בן חיים וצמיחת מהדורת המקראות הגדולות, חיבור לשם קבלת דוקטור לפילוסופיה, 2 כרכים, האוניברסיטה העברית, תמוז תשמ"ב יעקב בן חיים (1470 בערך-1538 בערך), מתונס, דף שער בספרייה הלאומית "אכן המסורת מהארבע ועשרים הנדפסות הנה, לא ראיתי כהנה, בכל ספרי הקדמונים, מסודרים ומתוקנים, ביופי ובהידור, ובטוב הסידור, סידרם אחד מהנבונים, היה שמו לפנים, בישראל נקרא יעקב, תהי נשמתו צרורה בצרור נקוב, ואף שחבורו במאד נאה, הרבה שגה ברואה, ובמקומות אין חקר, העיד עדות שקר, ואין לתמוה על ככה, כי בזאת המלאכה, היה חגור חדשה, וכל התחלה קשה." - ר' אליהו בחור בספרו מסורת המסורת, הקדמה שנייה, באתר HebrewBooks
מארק הרליק

מרקוס פרנק (מארק) הרליק (באנגלית: Marcus Frank "Mark" Harelik; נולד ב-5 ביוני 1951) הוא שחקן קולנוע, טלוויזיה ותיאטרון ומחזאי יהודי-אמריקאי. הרליק נולד בעיר המילטון שבטקסס. ב-1987 עבר ללוס אנג'לס. בשנת 1990, הופיע לראשונה בקולנוע בסרט הקומדיה "A Gnome Named Gnorm" בתור בלש. ב-1994, דיבב את דמותו של לורד רוג'רס בסרט "סוד הממלכה הקסומה". בשנת 1997, שיחק את דמותו של מילוס בסדרה "סיינפלד". ב-1998, שיחק ב"מסע בין כוכבים: וויאג'ר". ב-1999 שיחק בקומדיה השחורה "בחירות או לא להיות" וגילם את מנחה הטלוויזיה הידוע מייק וולאס בסרט הטלוויזיה "Hefner: Unauthorized". ב-2001 השתתף בסרט המדע הבדיוני "פארק היורה 3" בתור בן הילברנד, בן זוגה של אמנדה קירבי (טיה ליאוני) והוא הופיע רק בפתיחה. ב-2004 השתתף בקומדיה "Eulogy" בתור ברט. ב-2006, שיחק בסרט "והזוכה הוא..." והתארח בפרק בסדרה "האנטומיה של גריי". בין השנים 2007–2008, שיחק ב"המפץ הגדול", את דמותו של ד"ר אריק גייבלהאוזר. בשנת 2010, שיחק את דמותו של הרופא בסדרה "שובר שורות". ב-2013 שיחק בסרט "42", המבוסס על חיי שחקן הבייסבול ג'קי רובינסון, השחקן השחור הראשון בקבוצה MLB. -2015 שיחק בסרט "טרומבו" בכיכובו של בריאן קראנסטון, ובסרט "זה לא מצחיק". בנוסף, התארח בסדרת הטלוויזיה "הנותרים". בין השנים 2016–2019, שיחק את דמותו של אלוהים בסדרה "פריצ'ר". ב-2017 שיחק בדרמת הספורט "קרב המינים", מאת צמד הבמאים ג'ונתן דייטון וואלרי פאריס, בתפקיד שחקן הבייסבול האנק גרינברג. בשנת 2018, שיחק את דמותו של גורדון בסדרה "קאסל רוק". ב-2019, התארח בשני בפרקים בסדרה "תוכנית הבוקר" בכיכובן של ג'ניפר אניסטון וריס וית'רספון. בנוסף הוא השתתף במספר סדרות טלוויזיה: "ויל וגרייס", "NCIS", "ילד פוגש עולם", "בונז", "חופשי על הבר","כנפיים" "אנג'ל", ו"להתעורר". בנוסף לשחקן קולנוע וטלוויזיה הוא גם שחקן תיאטרון ומחזאי. סבו היה יהודי-רוסי שהגיע ב-1909 לעיר גלווסטון, בטקסס והוא כתב מחזה על סבו בשם: "The Immigrant". מחזה זה עובד לסרט מוזיקלי באותו שם. הוא נשוי לשחקנית ספנסר קיידן, שעבדה בתיאטרון לצידו. לזוג יש ילד אחד. מדיה וקבצים בנושא מארק הרליק בוויקישיתוף מארק הרליק, במסד הנתונים הקולנועיים IMDb (באנגלית) מארק הרליק, באתר AllMovie (באנגלית) מארק הרליק, במסד הנתונים הקולנועיים KinoPoisk (ברוסית)
חוליו אוסקר מצ'וסו

חוליו אוסקר מצ'וסו (באנגלית: Julio Oscar Mechoso;‏ 31 במאי 1955 - 25 בנובמבר 2017) היה שחקן אמריקאי-קובני. הוא שימש בעיקר כשחקן אופי בסרטים בהם השתתף. מצ'וסו נולד ב-31 במאי 1955 במטנזאס, קובה, והיגר בגיל צעיר למיאמי, פלורידה. הסרט הראשון בו השתתף היה סרט הקומדיה הדומיניקני "Guaguasi" משנת 1983. ב-1986 שיחק בסרט נווט מכוכב אחר בתור האנגר גארד. לאחר שנתיים שיחק בסרט החמישי בסרטי הקומדיה האמריקאים: תרגיל לשוטרים מתחילים מאת אלאן מיירסון. ב-1990 שיחק בסרט הפשע במלכודת התשוקה. שנתיים לאחר מכן שיחק בקומדיה צעצועים של בארי לוינסון בתור קורטז. ב-1994 הופיע בסדרה "סיינפלד" בתור לואיס, וגילם את הקטור בסדרת הדרמה הרפואית "בירדלנד" של רשת ABC שירדה מהאוויר לאחר עונה אחת, ושיחק בסרט הפשע "חיבור מת" לצד מייקל מדסן. ב-1995 שיחק בסרט "בחורים רעים" של מייקל ביי בתור הבלש רואיז, ובסרט האקשן הטלוויזיוני "זומאן" לצד לואיס גוסט ג'וניור. ב-1996 שיחק בסרט הדרמה "ים של חברים" של רידלי סקוט. ב-2001 שיחק בסרטו של ג'ו ג'ונסטון בסרט השלישי בסדרה "פארק היורה" בתור בעלי חברת הצניחה אנריקה קרדוסו. בשנת 2002 שיחק בסרט הדרמה "קן פארק" בתור אביה של פיצ'ס, בקומדיה "מתוקה" בכיכובה של כריסטינה ריצ'י, בסרט "תא טלפון" של ג'ואל שומאכר וגילם את התפקיד הראשי בסיטקום "ברכות מטוסון" ברשת The WB בתור חואקין, אב המשפחה. ב-2003 שיחק בסרט "המהמרים" לצד ג'וני גאלקי. בשנת 2004 ביצע הופעת אורח בסדרה "קארן סיסקו" (אנ') ברשת ABC. בשנת 2005 שיחק בסרט ההרפתקאות "האגדה של זורו" בתור האב פליפה והשתתף בסדרה "הלוחשת לרוחות". בשנת 2006 שיחק בסרט "קובה סיפור אהבה" של השחקן אנדי גרסיה המבוסס על המהפכה הקובנית ובסרט "מיס סנשיין הקטנה" של ג'ונתן דייטון וואלרי פאריס. בשנת 2007 שיחק בסרט האימה "פלאנט טרור" של רוברט רודריגז בתור רומיי, בסרט הקומדיה "הצעד הטוב שלה", ושיחק בסרט "רייס: צייד הדמים". שנתיים לאחר מכן, ב-2009 הופיע בסדרה "ניפ/טאק" כד"ר האנס, ושיחק בקומדיה הטלוויזיונית "התחנה" שביים בן סטילר. בשנת 2010 הופיע בתפקיד אורח בסדרה "המפץ הגדול" ובשנת 2011 התארח בסדרת הפנטזיה לנוער "המכשפים מוויברלי פלייס" ששודרה בערוץ דיסני. לאחר מכן השתתף בשנת 2014 בסרט הדרמה "עוגה" בכיכובה של ג'ניפר אניסטון בתור ד"ר מאטה, ושיחק בסדרת הדרמה "מטאדור" בתור חאבי סנדובל, בכיכובו של גבריאל לונה. בשנת 2016 השתתף בסרט הרומנטי-קומי של וורן בייטי "יוצא מן הכלל" בתור נשיא ניקרגואה, לואיז דיבייל. בשנה שלאחר מכן השתתף בסרטו האחרון "Inheritance". הוא נפטר בביתו בברבנק, קליפורניה ב-2017 מהתקף לב בגיל 62. מדיה וקבצים בנושא חוליו אוסקר מצ'וסו בוויקישיתוף חוליו אוסקר מצ'וסו, במסד הנתונים הקולנועיים IMDb (באנגלית) חוליו אוסקר מצ'וסו, באתר AllMovie (באנגלית) חוליו אוסקר מצ'וסו, באתר Rotten Tomatoes (באנגלית) חוליו אוסקר מצ'וסו, במסד הנתונים הקולנועיים KinoPoisk (ברוסית)
ארמיית המשמר העשירית

ארמיית המשמר העשירית (ברוסית: гвардейская армия ‏я‏-10) הייתה ארמייה של הצבא האדום שלחמה במלחמת העולם השנייה. ארמיית המשמר העשירית, הוקמה ב-1 במאי 1943 תוך ניצול חלק מהיחידות של הארמייה ה-30. באוגוסט 1943 הארמייה הוצבה במחוז סמולנסק והחלה את השתתפותה בקרבות סביב העיר ילניה. בדצמבר 1943 היא הועברה צפונה ונכללה בכוחות של החזית הבלטית השנייה. בינואר 1944 היא החלה בהתקדמותה מערבה ובקיץ 1944 נכנסה לשטח של לטביה הסובייטית. היא המשיכה בהתקדמות מערבה ובמהלך אוקטובר 1944 השתתפה בשחרורה של ריגה משליטה גרמנית. בהמשך היא לחמה מערבית לריגה. הארמייה פורקה בשנת 1948. ולדימיר קולפאקצ'י (אפריל - מאי 1943) ולדימיר צ'יסטוב (מאי 1943) קוזמה טרובניקוב (מאי 1943 - ספטמבר 1943) אלכסנדר סוחומלין (ספטמבר 1943 - ינואר 1944) מיכאיל קזקוב (ינואר 1944 - מאי 1945) ארמיית המשמר העשירית באתר samsv (ברוסית)
שנות ה-90 של המאה ה-13

שנות ה-90 של המאה ה-13 היו העשור העשירי והאחרון של המאה ה-13, החלו ב־1 בינואר 1290 והסתיימו ב־31 בדצמבר 1299. פרק זה לוקה בחסר. אנא תרמו לוויקיפדיה והשלימו אותו. 1291 - המצור על עכו מסתיים בכיבוש העיר על ידי הממלוכים וגירוש הצלבנים מארץ ישראל. 11 בספטמבר 1297 - קרב גשר סטרלינג: הסקוטים תחת ויליאם ואלאס מביסים את האנגלים 1299 - הסקוטים מטילים מצור על טירת סטירלינג וכובשים אותה מידי האנגלים 1299 - המונגולים פושטים על סוריה וארץ ישראל 20 באפריל 1298 - מתחילות פרעות רינדפלייש בגרמניה, בטביחת קהילת ראטינגן 1290 - גירוש יהודי אנגליה 1291 - פינלנד מקבלת את הנצרות כדת רשמית 1 באוגוסט 1291 - שלושת הקנטונים הראשונים של שווייץ חותמים על ברית 14 באוגוסט 1291 - ספינתם של אחרוני הצלבנים בארץ ישראל מפליגה ממבצר עתלית 1291 - מדינת האפיפיור מכירה בעצמאותה של סן מרינו. 10 בנובמבר 1292 - ראדן ויג'אייה מכתיר עצמו לשליט ומייסד בכך את ממלכת מג'פהיט 7 ביולי 1294 - סלסטינוס החמישי מתמנה לאפיפיור 24 בדצמבר 1294 - בוניפקיוס השמיני נבחר לאפיפיור 1295 - השושלת האילח'אנית המונגולית השולטת באיראן מקבלת על עצמה את האסלאם, ומייסדה, מחמוד ע'אזאן (אנ'), מתחיל תהליך של שיקום הדרגתי של מרכזי תרבות במערב אסיה, כחלק מתהליך ייצוב כללי של האזור. בשנים אלו עולות בהדרגה בירות תרבות חדשות כמו תבריז וסולטאניה. 1297 - בוניפקיוס השמיני מכריז על לואי התשיעי כקדוש 8 בינואר 1297 - מונקו זוכה בעצמאות 1299 - הוקמה האימפריה העות'מאנית. 1299 - הוקון החמישי מעביר את בירת נורווגיה מברגן לאוסלו 1299 - אדוארד הראשון מלך אנגליה מעניק צ'ארטר מלכותי לעיר האל 1299 - מושב המיטרופוליט של קייב מועבר לולדימיר פרק זה לוקה בחסר. אנא תרמו לוויקיפדיה והשלימו אותו. 1290 - ייסוד אוניברסיטת קוימברה פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 1294 - האדריכל ארנולפו די קמביו מתחיל בעבודת התכנון של קתדרלת סנטה מריה דל פיורה - ה"דואומו" של פירנצה. מתחילה גם בניית בזיליקת סנטה קרוצ'ה פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא שנות ה-90 של המאה ה-13 בוויקישיתוף Christianity, britannica אמנות מוסלמית - איראן המונגולית, באתר אנציקלופדיה בריטניקה
שנות ה-80 של המאה ה-13

שנות ה-80 של המאה ה-13 היו העשור התשיעי של המאה ה-13, החלו ב־1 בינואר 1280 והסתיימו ב־31 בדצמבר 1289. פרק זה לוקה בחסר. אנא תרמו לוויקיפדיה והשלימו אותו. 1281 - פלישה שנייה של המונגולים ליפן. 1285 - פלישה שנייה של המונגולים להונגריה. 1287 - מנורקה נכבשת על ידי הנוצרים. 30 במרץ 1282 - בסיציליה פורצת התקוממות עממית נגד המלך הצרפתי שארל ד'אנז'ו מלך נאפולי, אשר קיבלה את השם ערבית סיציליאנית פרק זה לוקה בחסר. אנא תרמו לוויקיפדיה והשלימו אותו. 1284: מוצג בוונציה דוקט הזהב, שהפך במהרה למטבע הנפוץ בעולם. פרק זה לוקה בחסר. אנא תרמו לוויקיפדיה והשלימו אותו. 14 בדצמבר 1287 - הצפה בהולנד שנגרמה מקריסת סכר הרגה למעלה מ-50,000 נפש פרק זה לוקה בחסר. אנא תרמו לוויקיפדיה והשלימו אותו. 11 בדצמבר 1282 - אחרון מלכיה של ויילס, ליוולין האחרון, נהרג פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא שנות ה-80 של המאה ה-13 בוויקישיתוף U. S. Government Confiscated Gold and Other Gold Facts You Should Know, יאהו עסקים